এসএসসি-র ফলপ্রকাশের উপরে নিষেধাজ্ঞা জারি করল কলকাতা হাইকোর্ট। পরীক্ষার কয়েকদিন আগেই হাইকোর্টের পক্ষ থেকে এই নিষেধাজ্ঞা জারি করা হল।
আগামী ২৭ নভেম্বর নবম এবং দশম শ্রেণির শিক্ষক নিয়োগের জন্য এসএসসি-র পরীক্ষা রয়েছে। ৪ ডিসেম্বর একাদশ এবং দ্বাদশ শ্রেণির শিক্ষক নিয়োগের জন্য পরীক্ষা রয়েছে। কয়েক লক্ষ পরীক্ষার্থী এই পরীক্ষায় বসবেন। তার আগেই একটি মামলার পরিপ্রেক্ষিতে কলকাতা হাইকোর্ট জানিয়ে দিল, পরীক্ষা নির্ধারিত দিনেই হবে। কিন্তু আগামী ৩১ ডিসেম্বর পর্যন্ত পরীক্ষার ফলপ্রকাশ করা যাবে না। 
‘বিএড স্পেশাল এডুকেশন’ নিয়ে পরীক্ষায় বসার অনুমতি চেয়ে কলকাতা হাইকোর্টে আবেদন জানিয়েছিলেন সুনীল দাস-সহ ১১৫জন পরীক্ষার্থী। এদিনের রায়ে তাঁদেরকেও পরীক্ষায় বসার অনুমতি দিয়েছেন কলকাতা হাইকোর্টের বিচারপতি রাজীব শর্মা।